31983R0148
L 018/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ НА КОМИСИЯТА (ЕИО) № 148/83
от 21 януари 1983 година
за установяване на система за надзор на износа на някои продукти от риболов
КОМИСИЯТА НА ЕВРОПЕЙСКИТЕ ОБЩНОСТИ,
Като взе предвид Договора за създаване на Европейската икономическа общност,
Като взе предвид Регламент (ЕИО) № 3796/81 на Съвета от 29 декември 1981 г., относно общата организация на пазарите в областта на продуктите от риболова (1) и по-специално член 25, параграф 5 и член 31;
Като има предвид, че експортните субсидии в сектора на продуктите от риболова се определят като се взема под внимание преди всичко икономическата значимост на предвидения износ.
Като има предвид, че положението на някои пазари, които съставляват основната област на реализация на целите замразени скумрии се оказва нестабилно; като има предвид, че е необходимо установяването на система за надзор с цел по-доброто проследяване на развитието на износа;
Като има предвид, че за тази цел е удачно да се предвиди система за обмен на информация между държавите-членки и Комисията за периодично получаване на някои допълнителни сведения необходими за определяне на експортните субсидии;
Като има предвид, че мерките предвидени в настоящия регламент са в съответствие със становището на Комитета за управление на продуктите от риболова,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя реда и условията за установяване на система за надзор на износа на цяла замразена скумрия в рамките на експортните субсидии.
Член 2
Държавите-членки съобщават на Комисията, за всеки месец от календарната година и най-късно до три седмици след въпросния месец, данните фигуриращи във формуляра представен в приложението.
Член 3
Настоящият регламент влиза в сила на третия ден след публикуването му в Официален вестник на Европейските общности.
Прилага се за пръв път за сведенията отнасящи се до месец септември 1982 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 януари 1983 година.